**ΙΕΠ- ΚΕΦ. 12- ΝΟΣΟΙ ΠΟΥ ΑΦΟΡΟΥΝ ΤΗ ΔΥΣΠΛΑΣΙΑ ΚΑΙ ΤΗ ΔΥΣΤΡΟΦΙΑ**

**ΤΩΝ ΤΡΙΧΩΝ**

Θέμα #29427-**Θέμα 4ο**

Ο Τζον είναι Αφροαμερικάνος και έχει μαλλιά που δύσκολα μεγαλώνουν και μοιάζουν με

βαμβάκι.

α) Τι δυστροφία εμφανίζει στα μαλλιά του ο Τζον; (μονάδες 8)

β) Ποια η αιτιολογία αυτής της δυστροφίας; (μονάδες 9)

γ) Τι θα μπορούσε να χρησιμοποιήσει για να βελτιώσει την εμφάνιση των μαλλιών του;

(μονάδες 8)

**Ενδεικτική απάντηση**

α) Ο Τζον εμφανίζει στα μαλλιά του τρίχες με την μορφή ερίου (βαμβακιού).

β) Η αιτιολογία είναι άγνωστη. Υπάρχει γενετική προδιάθεση, ενώ σποραδικά μπορεί να

εμφανιστούν ύστερα από χημικές επεξεργασίες των μαλλιών. Σε νεαρούς άντρες οι

παρουσίες τριχών με τη μορφή βαμβακιού πάνω από τα αυτιά αποτελεί συνέχεια του

γενείου. Τα άτομα αυτά έχουν μεγαλύτερη προδιάθεση να αναπτύξουν ανδρογενετική

αλωπεκία αργότερα στη ζωή τους.

γ) Ορισμένα άτομα χρησιμοποιούν μαλακτικά, για να βελτιώσουν την εμφάνιση και να

ελαττώσουν τον όγκο των μαλλιών τους.

#### Θέμα #29426-Θέμα 4ο

#### Ο Γιώργος έχει στα μαλλιά του τρίχες που εμφανίζουν τη μορφή των περιεστραμμένων τριχών.

#### α) Ποια μπορεί να είναι τα αίτια; (μονάδες 12)

#### β) Τι χειρισμούς πρέπει να κάνει στις τρίχες αυτές; (μονάδες 7)

#### γ) Υπάρχει θεραπεία; Αν ναι ποια είναι αυτή; (μονάδες 6)

**Ενδεικτική απάντηση**

#### α) Συνήθως οι περισσότερες περιπτώσεις περιέλιξης των μαλλιών εμφανίζονται από τη γέννηση. Σπάνια, η ανωμαλία αυτή μπορεί να αναπτυχθεί αργότερα κατά τη διάρκεια της ζωής του ατόμου. Τότε, οι περιεστραμμένες τρίχες εμφανίζονται μετά από βλάβη του δέρματος από εγκαύματα ή άλλου τύπου ουλές που μπορούν να βλάψουν τους θυλάκους των τριχών. Τέλος, μπορεί να παρατηρηθεί σε άτομα με νευρική ανορεξία ή ως παρενέργεια ορισμένων φαρμάκων.

#### β) Χρειάζεται ιδιαίτερη προσοχή κατά τους χειρισμούς των μαλλιών, επειδή η στροφή αυτή των τριχών έχει ως αποτέλεσμα τη δημιουργία αδύνατων σημείων στις τρίχες που σπάνε εύκολα, ακόμα και με την τριβή των μαλλιών στο μαξιλάρι.

#### γ) Δεν υπάρχει ειδική θεραπεία. Ωστόσο, η κατάσταση αυτή μπορεί να βελτιωθεί με την πάροδο της ηλικίας.

#### Θέμα #29425-Θέμα 4ο

#### Η Γεωργία έχει στα μαλλιά της τριχοπτίλωση. Να απαντήσετε στα πιο κάτω ερωτήματα:

#### α) Τι έχει με απλά λόγια η Γεωργία; (μονάδες 5)

#### β) Ποια είναι η κλινική εικόνα των μαλλιών της; (μονάδες 10)

#### γ) Τι πρέπει να κάνει για τη θεραπεία τους; (μονάδες 10)

**Ενδεικτική απάντηση**

#### α) Η Γεωργία με απλά λόγια έχει «ψαλίδα».

#### β) Το ελεύθερο άκρο της τρίχας χωρίζεται σε δύο, τρία ή περισσότερα τμήματα. Όσο πιο ξηρές και λεπτές είναι οι τρίχες, τόσο πιο εύκολα σπάνε.

#### γ) Για τη θεραπεία της τριχοπτίλωσης θα πρέπει να κοπούν τα κατεστραμμένα άκρα των τριχών και να αποφεύγονται οι μηχανικοί ή χημικοί τραυματισμοί των τριχών, όπως π.χ. το βίαιο χτένισμα και το συχνό βάψιμο των μαλλιών.

#### Θέμα #29424- Θέμα 4ο

#### Η Μαρία παραπονιέται ότι τα μαλλιά της δεν μεγαλώνουν, εμφανίζουν λευκές διογκώσεις στο στέλεχός τους και είναι ξηρά, εύθραυστα και κοντά. Να απαντήσετε στα πιο κάτω ερωτήματα:

#### α) Ποιο νομίζετε ότι είναι το πρόβλημα που εμφανίζουν τα μαλλιά της Μαρίας; (μονάδες 12)

#### β) Ποια είναι η αιτιολογία της συγκεκριμένης νόσου; (μονάδες 13)

**Ενδεικτική απάντηση**

#### α) Η πάθηση που έχουν τα μαλλιά της Μαρίας είναι η οζώδης τριχόρρηξη σύμφωνα με τα παραπάνω στοιχεία.

#### β) Η οζώδης τριχόρρηξη προκαλείται από: • Μικροτραυματισμούς κατά το χτένισμα και το βούρτσισμα των μαλλιών. • Από τη χρήση συσκευών που ισιώνουν τα μαλλιά. • Από την παρατεταμένη έκθεση των μαλλιών στον ήλιο και την καθημερινή τους επαφή με θαλασσινό νερό. • Από την αυξημένη θερμότητα • Από λευκαντικές ουσίες (π.χ. οξυζενέ) • Η οζώδης τριχόρρηξη παρατηρείται σε ορισμένα σύνδρομα.

#### Θέμα #29423- Θέμα 2ο

#### 2.1 α) Περιγράψτε τις τρίχες που έχουν τη μορφή καλαμιού μπαμπού. (μονάδες 6)

#### β) Τι αιτιολογίας είναι αυτή η νόσος και ποια είναι η θεραπεία της; (μονάδες 6)

#### 2.2 Η τριχοθειοδυστροφία ή τριχόσχιση αποτελεί ιδιαίτερη διαταραχή της ανάπτυξης του στελέχους των τριχών.

#### α) Ποια χαρακτηριστικά έχουν οι τρίχες αυτές; (μονάδες 7)

#### β) Ποια είναι η θεραπεία αυτής της διαταραχής; (μονάδες 6)

**Ενδεικτική απάντηση**

2.1 α) Οι τρίχες αντί να είναι λείες σε όλο το μήκος τους, εμφανίζουν διογκώσεις – ογκίδια,

με αποτέλεσμα να μοιάζουν με μπαμπού. Είναι ξηρές, θαμπές, κοντές και κόβονται εύκολα

διότι οι αλλοιώσεις αυτές ασκούν τάση στους χημικούς δεσμούς της τρίχας, δημιουργώντας

αδύναμα σημεία που μπορούν να σπάσουν αν τραβηχτούν.

β) Οι τρίχες αυτές είναι συγγενούς αιτιολογίας (υπάρχουν από τη γέννηση) ή μπορεί να

αποτελέσουν σύμπτωμα άλλης νόσου. Βελτίωση εμφανίζεται συχνά με τη πάροδο της

ηλικίας. Η θεραπεία έχει ως σκοπό την προφύλαξη των μαλλιών από τραυματικούς

χειρισμούς.

2.2 α) Οι τρίχες σπάνε εύκολα, είναι κοντές, έχουν χαμηλή περιεκτικότητα σε θείο, η

τριχοφυΐα αραιή και η κατανομή της χρωστικής και η διάμετρος των τριχών μεταβάλλεται

σε όλο το μήκος τους.

β) Η θεραπεία της τριχόσχισης περιορίζεται στην προστασία των μαλλιών, με την αποφυγή

επεξεργασιών στα μαλλιά και έκθεσής τους στο ηλιακό φώς. Ορισμένοι δερματολόγοι

δίνουν κυστεΐνη (θειούχο αμινοξύ) ως συμπλήρωμα διατροφής.

#### Θέμα #29422- Θέμα 2ο

2.1 α) Με ποιο όνομα είναι γνωστή η τριχοπτίλωση; Αναφέρετε την αιτία της. (μονάδες 6)

β) Περιγράψτε την κλινική εικόνα της τριχοπτίλωσης. (μονάδες 4)

#### 2.2 α) Τι μορφή έχουν τα μαλλιά που έχουν τρίχες με μορφή ερίου; (μονάδες 7)

#### β) Σε ποιές φυλές εμφανίζονται συνήθως; (μονάδες 8)

**Ενδεικτική απάντηση**

#### 2.1 α) Η τριχοπτίλωση είναι γνωστή και ως ψαλίδα. Η τριχοπτίλωση οφείλεται σε μικροτραυματισμούς κατά την περιποίηση των μαλλιών.

#### β) Το ελεύθερο άκρο της τρίχας χωρίζεται σε δύο, τρία ή περισσότερα τμήματα. Όσο πιο ξηρές και λεπτές είναι οι τρίχες, τόσο πιο εύκολα σπάνε.

#### 2.2 α) Τα μαλλιά με τη μορφή ερίου μοιάζουν με το βαμβάκι και δύσκολα μακραίνουν.

#### β) Φυσιολογικά εμφανίζονται σε Αφρικοαμερικάνους, ενώ η παρουσία του σε ορισμένες φυλές όπως στους Καυκάσιους και Ασιάτες είναι παθολογική.

#### Θέμα #29421- Θέμα 2ο

#### 2.1 α) Τι είναι οι διχασμένες τρίχες; (μονάδες 6)

#### β) Αναφέρετε τρόπους θεραπείας της τριχοπτίλωσης. (μονάδες 6)

#### 2.2 α) Ποια είναι η κλινική εικόνα των περιεστραμμένων τριχών; (μονάδες 7)

#### β) Που οφείλεται η πάθηση αυτή; (μονάδες 6)

**Ενδεικτική απάντηση**

#### 2.1 α) Είναι η δυστροφία, κατά την οποία το στέλεχος της τρίχας χωρίζεται στα δύο σε κάποιο σημείο της διαδρομής του.

#### β) Για τη θεραπεία της τριχοπτίλωσης, θα πρέπει να κοπούν τα κατεστραμμένα άκρα των τριχών και να αποφεύγονται οι μηχανικοί ή χημικοί τραυματισμοί των τριχών, όπως π.χ. το βίαιο χτένισμα και το συχνό βάψιμο των μαλλιών.

#### 2.2 α) Οι τρίχες της κεφαλής και των φρυδιών είναι ξηρές, εύθραυστες και κάνουν στροφή γύρω από τον επιμήκη άξονά τους κατά 1800 .

#### β) Οφείλονται σε διαταραχή της ανάπτυξης των τριχών. Συνήθως οι περισσότερες περιπτώσεις περιέλιξης των μαλλιών εμφανίζονται από τη γέννηση. Σπάνια η ανωμαλία αυτή μπορεί να αναπτυχθεί αργότερα κατά την διάρκεια της ζωής του ατόμου. Τότε, οι περιεστραμμένες τρίχες εμφανίζονται μετά από βλάβη του δέρματος, από εγκαύματα ή άλλου τύπου ουλές που μπορεί να βλάψουν τους θυλάκους των τριχών. Τέλος, μπορεί να παρατηρηθεί σε άτομα με νευρική ανορεξία ή ως παρενέργεια ορισμένων φαρμάκων (κυρίως της βιταμίνης Α)

#### Θέμα #29420- Θέμα 2ο

#### 2.1 Η οζώδης τριχόρρηξη είναι η πιο συνηθισμένη ανωμαλία του στελέχους της τρίχας.

#### α) Πως εμφανίζεται η τρίχα στην παραπάνω ανωμαλία; (μονάδες 7)

#### β) Περιγράψτε πως προκαλείται η οζώδης τριχόρρηξη από τη χρήση αυξημένης θερμότητας. (μονάδες 6).

#### 2.2 Αναφέρετε ονομαστικά ποια είναι τα αίτια πρόκλησης της οζώδους τριχόρρηξης

**Ενδεικτική απάντηση**

#### 2.1 α) Στο στέλεχος των τριχών εμφανίζονται λευκές ή κίτρινες διογκώσεις. Οι τρίχες είναι ξηρές, εύθραυστες και κοντές. Ο ασθενής έχει την εντύπωση ότι τα μαλλιά του δεν μεγαλώνουν.

#### β) Όλες οι τρίχες περιέχουν κενοτόπια (διαστήματα με αέρα), τα οποία μπορούν να γεμίσουν με νερό όταν βραχούν τα μαλλιά. Αν το μπιστολάκι λειτουργεί στους 175 0C η αυξημένη θερμοκρασία προκαλεί διεύρυνση των κενοτοπίων, ενώ το στέγνωμα των μαλλιών στους 125 0C και για ένα λεπτό μόνο, ελαττώνει τον αριθμό των κενοτοπίων των τριχών.

#### 2.2 Η οζώδης τριχόρρηξη προκαλείται: • Από μικροτραυματισμούς κατά το χτένισμα και το βούρτσισμα των μαλλιών. • Από τη χρήση συσκευών που ισιώνουν τα μαλλιά. • Από την παρατεταμένη έκθεση των μαλλιών στον ήλιο και την καθημερινή τους επαφή με θαλασσινό νερό. • Από την αυξημένη θερμότητα. • Από λευκαντικές ουσίες (π.χ. οξυζενέ). • Σε ορισμένα σύνδρομα.

#### Θέμα #29419- Θέμα 2ο

#### 2.1 Οι όροι δυσπλασία και δυστροφία των τριχών αφορούν τη μη ομαλή διάπλαση και ανάπτυξη των τριχών.

#### α) Ποιες είναι οι αιτίες που μπορεί να προκαλέσουν δυσπλασία και δυστροφία στις τρίχες; (μονάδες 6)

#### β) Σε ποιες δύο μεγάλες κατηγορίες χωρίζονται οι δυσπλασίες και δυστροφίες των τριχών ανεξάρτητα από την αιτιολογία τους; (μονάδες 7)

#### 2.2 α) Δώστε τρία (3) παραδείγματα τριχών με φυσιολογική ευθραυστότητα. (μονάδες 6)

#### β) Δώστε τρία (3) παραδείγματα τριχών με μεγάλη ευθραυστότητα. (μονάδες 6)

**Ενδεικτική απάντηση**

#### 2.1 α) Οι αιτίες που μπορούν να προκαλέσουν δυσπλασία δυστροφία στις τρίχες είναι: • συγγενείς και κληρονομικές ανωμαλίες των τριχών • επίκτητες

#### β) Οι δυστροφίες και οι δυσπλασίες των τριχών ανεξάρτητα από την αιτιολογία τους, χωρίζονται σε δύο μεγάλες κατηγορίες: • σε αυτές με αυξημένη ευθραυστότητα • σε αυτές με φυσιολογική ευθραυστότητα

#### 2.2 α) Θα αναφέρετε τρεις (3) από τις παρακάτω ασθένειες: • οι δακτυλιοειδείς τρίχες • οι τρίχες με μορφή υαλοβάμβακα • η ακανθωτή τριχόσταση • οι πολύδυμες τρίχες • οι διχασμένες τρίχες

#### β) Θα αναφέρετε τρεις (3) από τις παρακάτω ασθένειες: • μονιλέθριξ • οζώδης τριχόρρηξη • περιεστραμμένες τρίχες • οι τρίχες όπως η ξιφολόγχη • η τριχοπτίλωση • το σύνδρομο netherton